کولت. آذ گونئیلی شاعر آزادین بوتون آزاد یاشایان و یارادان آذربایجان یازیچی-شاعرلرینه حصر ائتدیی «نه اولور» شعیرینی تقدیم ائدیر:
هئچ یاغیش یاغماسین، چیچک آچماسین
سیلدیریم قایالی داشا نه اولور؟
دوداقلار تیکیلسین نغمهلر سؤنسون
دایاز دوشونجهلی باشا نه اولور؟
قایناسین ظلمدن اوریین قانی
بیتسین حسرتلردن کدر تیکانی
نغمکار بولبولون سیخیلسین جانی
جهالتله دولان یاشا نه اولور؟
آتامی– آنامی یورسون مین کدر
هره اؤز گونونو سوواسون بیر تهر
نیسگیلی تؤرتسین بیزیم کند-شهر
قبیرلر اوبانی آشسا نه اولار؟
سوکوتلا اوز -اوزه قالیر اوزوموز
باتمیش قولاقلارا چاتمیر سؤزوموز
اولو کئچمیشلردن ایتیر-ایزیمیز
آزغینلار یولوندان چاشسا نه اولور؟
یوللارا سو سپسین کوسگونلوک قهر
شیرینی آجییا چئویرسین زهر
آچماسین اوزونو بیزه هئچ سحر
گؤزلری یومولموش قاشا نه اولور
azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab